CELEX: 62011TN0413
Language: lv
Date: 2011-07-27 00:00:00
Title: Lieta T-413/11: Prasība, kas celta 2011. gada 27. jūlijā — Welte — Wenu /ITSB — Komisija (Apļa, kas sastāv no 12 zvaigznēm, attēls uz zila fona)

8.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 298/20
            
         Prasība, kas celta 2011. gada 27. jūlijā — Welte — Wenu/ITSB — Komisija (Apļa, kas sastāv no 12 zvaigznēm, attēls uz zila fona)
   (Lieta T-413/11)
   2011/C 298/36
   Valoda, kādā sagatavots prasības pieteikums — vācu
   
      Lietas dalībnieki
   
   
      Prasītāja: Welte — Wenu GmbH (Neu-Ulm, Vācija) (pārstāvis — T. Kahl, Rechtsanwalt)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Eiropas Komisija
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja Apelāciju pirmās padomes 2011. gada 12. maija lēmumu — lieta Nr. R 1590/2010;
            
         
               —
            
            
               noraidīt Eiropas Savienības apelācijas sūdzību par Anulēšanas nodaļas lēmumu par pieteikumu par Kopienas preču zīmes “EDS EUROPEAN DRIVESHAFT SERVICES” spēkā neesamības atzīšanu (un līdz ar to pašu pieteikumu);
            
         
               —
            
            
               piespriest Eiropas Savienībai atlīdzināt spēkā neesamības atzīšanas procesa un apelācijas procesa tiesāšanās izdevumus, kā arī piespriest atbildētājam atlīdzināt šīs tiesāšanās izdevumus.
            
         
      Pamati un galvenie argumenti
   
   
      Reģistrēta Kopienas preču zīme, par kuru iesniegts pieteikums par spēkā neesamības atzīšanu: grafiska preču zīme, kas ir attēlota kā aplis no 12 zvaigznēm uz zila fona, attiecībā uz precēm, kas ietilpst 7. un 12. klasē — Kopienas preču zīme Nr. 2 180 800
   
      Kopienas preču zīmes īpašniece: prasītāja
   
      Lietas dalībniece, kas lūdz atzīt Kopienas preču zīmi par spēkā neesošu: Eiropas Komisija
   
      Pieteikuma par spēkā neesamības atzīšanu pamatojums: Kopienas preču zīme tika reģistrēta, pārkāpjot Regulas Nr. 207/2009 7. pantu
   
      Anulēšanas nodaļas lēmums: noraidīt pieteikumu par attiecīgās Kopienas preču zīmes spēkā neesamības atzīšanu
   
      Apelāciju padomes lēmums: apmierināt apelācijas sūdzību un anulēt attiecīgo Kopienas preču zīmi
   
      Izvirzītie pamati: Regulas Nr. 207/2009 7. panta 1. punkta g), h) un i) apakšpunkta, 55. un 76. panta, Parīzes konvencijas 6. ter panta 1. punkta c) apakšpunkta un Regulas Nr. 2868/95 37. noteikuma b) punkta iv) apakšpunkta pārkāpums, jo Kopienas preču zīme neesot tikusi reģistrēta, pārkāpjot Regulas Nr. 207/2009 7. panta noteikumus